عوْثمان باتۇر بۆتۆن بۇ حاقسیزلیقلاری گؤزلری ایله گؤردۆکدن سوْنرا سیلاحا ساریلیب. "بۇ گۆن سیلاحلاریمیزی آلانلار صاباح دا جانیمیزی ایسته‌یه‌جکلر" دئیه‌رک سیلاحینی تحویل وئرمه‌ییب، داغلارا چیخیب. چوْخ کئچمه‌دن اوْنۇن دسته‌سینه حاقسیزلیقلا قارشیلاشمیش دیگر تۆرکلر ده قوْشۇلۇر و چینلیلره هۆجۇم ائتمگه باشلاییرلار. وۇر-قاچ تاکتیکاسییلا بۆتۆن آلتایی چینلیلردن تمیزله‌ییبلر. چوْخ قیسا زاماندا عوْثمان باتۇرۇن دسته‌سینده‌کیلرین سایی 30 مینه چاتیر. 22 اییۇل 1943-جو ایلده عوْثمان باتۇر بۇلغۇن شهرینده قازاخ تۆرکلری‌نین خانی ائلان ائدیلیر. اوْ، اۇسانمادان، یوْرۇلمادان دۆشمنه قارشی مۆباریزه‌سینی داوام ائتدیریر. بیر مۆدّت سوْنرا ایسه مۆوقّتی آلتای خالق جۆمهۇریتی‌ نین پرئزیدئنتی سئچیلیر.